Source: http://malinovo.sk/web/vseobecne-zavazne-nariadenie-4-2015.php
Timestamp: 2019-03-20 01:47:33+00:00

Document:
﻿﻿ Obec Malinovo - Všeobecne záväzné nariadenie 4/2015
Obecné zastupiteľstvo v Malinove na základe § 6 ods. 1 a § 11 ods. 4 písm..g) zákona SNR č. 369/1990 Zb. o obecnom zriadení v znení neskorších predpisov, zákona č.116/1990 Zb. o nájme a podnájme nebytových priestorov, zákona NR SR č. 18/1996 Z.z. o cenách a § 671 ods. 1 Občianskeho zákonníka vydáva
Všeobecne záväzné nariadenie č. 4/2015
o určení nájomného za prenájom nebytových priestorov a pozemkov vo vlastníctve obce Malinovo
Účelom tohto všeobecne záväzného nariadenia (ďalej len VZN) je určiť výšku nájomného za prenájom nebytových priestorov a pozemkov vo vlastníctve Obce Malinovo.
Obec Malinovo prenajíma nebytové priestory pozemky, ktoré prechodne alebo trvale nepotrebuje na plnenie svojich úloh, za odplatu právnickým alebo fyzickým osobám na uspokojovanie ich potrieb a rozvoj podnikateľských aktivít.
Pod pojmom nebytové priestory sa rozumejú :
priestory obchodné (obchodné, reštauračné, kaviarenské, pohostinstvá a kancelárie)
priestory pre služby (zdravotníctvo, kaderníctvo, oprava obuvi, brašnárstvo, zberňa prádla, krajčírstvo, opravy všetkého druhu a kancelárske priestory)
priestory na športové a kultúrne využitie (kultúrny dom, telocvičňa a miniihrisko)
skladové a výrobné priestory.
Pod pojmom pozemok sa rozumejú :
pozemky na nepodnikateľské účely (záhrady a ostatné pozemky)
pozemky na podnikateľské účely
priestory pri obecných budovách a stavbách
priestory na obecných budovách a stavbách a verejných priestranstvách na umiestnenie reklamy, okrem reklamných a informačných zariadení podľa stavebného zákona.
Nájomné za prenájom
Obec Malinovo môže nebytový priestor, a pozemok prenechať na užívanie inému a to zmluvou o nájme v zmysle Zásad hospodárenia a nakladania s majetkom obce.
Nájomné za prenájom sa určuje dohodou, pričom sa vychádza z minimálne možných ročných sadzieb za 1 m² plochy nebytového priestoru a pozemku.
Ročné sadzby za 1 m² sú nasledovné:
a) DAM MAMOTO: 6,506 € /m² /rok
b) ZAM MALINOVO: 6,506 € /m² /rok
c) PRADOS: 6,506 € /m² /rok
d) BISTRO ŠPORT CLUB: 7,43 € m² /mesiac
e) Kultúrny dom pre občana s TB v Malinove 10 € / hodina
f) Kultúrny dom pre cudzích občanov 20 € / hodina
g) Primoviny – vináreň 10 € / m²
h) Telocvičňa: 15 €/ hodina
i) Telocvičňa: 20 €/ 2 hodiny
j) Telocvičňa – lukostreľba: 10 €/ hodina
k) Mini-ihrisko: 15 €/ hodina
l) Mini-ihrisko: 20 €/ 2 hodiny
m) Hlásenie v miestnom rozhlase: 3,30 €
n) Fotokópie: 0,09 €/ 1ks – A4
0,15 €/ 1ks A3
a) pozemky na nepodnikateľské účely a záhrady v intraviláne obce: 0,10 €/m² /rok
b) pozemky na podnikateľské účely: 5 €/m² /rok
c) priestory pri obecných budovách a stavbách na podnikateľské účely: 5 €/m² /rok
d) ostatné verejné priestory: 0,50 €/m² /rok
e) predaj na verejnom priestranstve: 3,30 €/m²/deň
f) pozemok pod novinovým stánkom: 6,63 €/m²/rok
Ročné sadzby uvedené v ods. 3 je možné zvýšiť až o 10 % v prípade vyššej využiteľnosti.
Pri dohode o výške nájomného sa musia zohľadniť prípadné ďalšie náklady, ktoré sú spojené s užívaním verejného priestoru a pozemku na podnikanie resp. inej plochy
Starosta obce je oprávnený po prerokovaní vo finančnej komisii poskytnúť úľavy, ak je to v záujme obce. Zníženie nájomného nesmie byť v rozpore s dobrými mravmi.
Splatnosť nájomného sa môže dojednať štvrťročne, polročne, výnimočne ročne, vždy k 15. dňu prvého mesiaca dojednaného obdobia. Ak vznikne nájomný vzťah v priebehu roka, termín platenia nájomného sa dohodne osobitne.
Ak je nájomca v omeškaní s platením splátky nájomného viac ako 30 dní po lehote splatnosti, prenajímateľ do 10 dní zašle výzvu na úhradu dlžného nájomného. Ak nájomca do 7 dní od doručenia výzvy neuhradí dlžné nájomné, prenajímateľ môže ukončiť právny vzťah výpoveďou. Ak nájomca vo výpovednej lehote uhradí dlžnú čiastku s príslušenstvom, prenajímateľ zruší výpoveď.
V prípade omeškania nájomcu s platením nájomného v zmysle príslušného VZN bude prenajímateľ účtovať nájomcovi úroky z omeškania v zmysle § 517 odst.2 Občianského zákonníka a § 3 nariadenia vlády SR č. 87/1995 Z.z. v znení § 3 nariadenia vlády č. 586/2008 alebo úroky z omeškania za každý i začatý deň omeškania vo výške 0,05 % z čiastky, ktorou je nájomca v omeškaní.
Nájomné sa určuje ročne a pre ďalšie obdobie trvania nájmu sa môže zvyšovať vždy minimálne o % oficiálne udanej miery inflácie. Zvýšenie ceny nájomného bude riešené dodatkom k nájomnej zmluve.
Nájomca nemôže prenajatý nebytový priestor a pozemok prenajať tretej osobe.
Týmto VZN nie sú dotknuté práva a povinnosti fyzických a právnických osôb vyplývajúcich z iných právnych predpisov.
Záverečné a zrušujúce ustanovenia
Na tomto Všeobecne záväznom nariadení č. 4/2015 Obce Malinovo sa uznieslo Obecné zastupiteľstvo v Malinove dňa
Toto všeobecne záväzné č. 4/2015nariadenie nadobúda účinnosť dňom
Toto všeobecne záväzné nariadenie č. 4/2015 ruší všeobecne záväzné nariadenie o miestnych poplatkoch č.1/2009 zo dňa 1.1.2009 vrátane cenového výmeru zo dňa 1.1.2012.
Eva Godová
Zavesené dňa : 3.07.2015
Zvesené dňa : 20.07.2015
Schválené uznesením OZ č. 55/6/2015 dňa 2.07.2015.

References: § 6
 § 11
 § 671
 § 517
 § 3
 § 3